
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 372/2011

ΘΕΜΑ: Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της ΘΕΟΔΩΡΟΠΟΥΛΟΥ ΝΙΚΟΛΕΤΑΣ του ΙΩΑΝΝΗ
    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα προσκλήθηκε, με την  αριθμ.πρωτ. 39587/25-08-2011 έγγραφη πρόσκληση, και ο Πρόεδρος της Δημοτικής Κοινότητας Πύργου, κος Σπύρος Δαρζέντας, ο οποίος δεν προσήλθε αν και νόμιμα κλήθηκε. Τον Πρόεδρο αναπλήρωσε νομίμως (άρθρο 81 § 3 του Ν.3852/2010) ο Αντιπρόεδρος της Δημοτικής Κοινότητας,  κος Γεώργιος Λαμπρόπουλος. 


Η Παναγιώτα Λιβέρη, υπάλληλος του Δήμου Πύργου, τήρησε τα πρακτικά της συνεδρίασης.

---------


Ακολούθως ο Πρόεδρος έθεσε στο Σώμα το 23.5  θέμα της ημερήσιας διάταξης με τίτλο {Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της ΘΕΟΔΩΡΟΠΟΥΛΟΥ ΝΙΚΟΛΕΤΑΣ του ΙΩΑΝΝΗ} και ανέφερε: «Σύμφωνα με τις διατάξεις του άρθρου 80 § 6 του ΚΔΚ (Ν.3463/2006) η Δημαρχιακή Επιτροπή είναι το αρμόδιο όργανο για την ανάκληση ή την οριστική αφαίρεση της άδειας ίδρυσης και λειτουργίας καταστημάτων υγειονομικού ενδιαφέροντος. Λόγω της σοβαρότητας του συγκεκριμένου θέματος η Δημαρχιακή Επιτροπή, με την 656/29-12-2008 απόφασή της, το παρέπεμψε στο Δημοτικό Συμβούλιο.


Σας υποβάλω:
1ον Το αριθμ.πρωτ. 11258/13-01-2009 έγγραφο της Δ/νσης Υγείας & Πρόνοιας της Ν.Α. Ηλείας που αφορά στη διαπίστωση τροποποίησης των όρων λειτουργίας του καταστήματος, κατόπιν διενέργειας υγειονομικού ελέγχου. Συγκεκριμένα, όπως αναφέρεται, ......διαπιστώθηκε να έχει μετατρέψει τη συγκρότηση του παρασκευαστηρίου του καταστήματος σε «ΣΝΑΚ ΜΠΑΡ» και να προσφέρει είδη που δεν προβλέπονται στην άδεια που κατέχει, καθώς επίσης να έχει προβεί στην ανάπτυξη εννέα (9) καθισμάτων στον εξωτερικό χώρο αυτού χωρίς να προβλέπονται στην άδεια……
2ον Το αριθμ.πρωτ. 2587/26-01-2009 έγγραφο του Γραφείου Διοικητικών Κυρώσεων Δήμου Πύργου, στο οποίο μεταξύ άλλων αναφέρεται ότι ……τα αναφερόμενα στο αριθμ.πρωτ. 11258/13-01-2009 έγγραφο της Δ/νσης Υγείας & Πρόνοιας της Ν.Α. Ηλείας αποτελούν ουσιώδης τροποποίηση των όρων λειτουργίας του καταστήματος και παρακαλούμε για την ανάκληση της άδειας ίδρυσης και λειτουργίας του……
3ον Το αριθμ.πρωτ. 38207/30-11-2009 έγγραφο του Γραφείου Διοικητικών Κυρώσεων Δήμου Πύργου, στο οποίο αναφέρεται ότι ……με το από 26-11-2009 έγγραφο κατατέθηκε στο Δήμο Πύργου η άδεια ίδρυσης και λειτουργίας καταστήματος ιδιοκτησίας Θεοδωροπούλου Νικολέτας του Ιωάννη, που βρίσκεται στην πλατεία Ανδριάρα 3 του Δήμου Πύργου. Ως εκ τούτου, η ανάκλησή της δεν έχει πλέον αντικείμενο……

Κατόπιν των ανωτέρω, σας καλώ να αποφασίσουμε περί της ανάκλησης ή μη της αδείας που έχει χορηγηθεί στην ΘΕΟΔΩΡΟΠΟΥΛΟΥ ΝΙΚΟΛΕΤΑ του ΙΩΑΝΝΗ για τη λειτουργία καταστήματος υγειονομικού ενδιαφέροντος επί της πλατείας ΑΝΔΡΙΑΡΑ 3 στον Πύργο.»

Στη συνέχεια ο Πρόεδρος κάλεσε το Σώμα σε ψηφοφορία, στην οποία μετείχε και ο Αντιπρόεδρος της ΤΚ Πύργου, κος Γεώργιος Λαμπρόπουλος.
Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 65 § 1 του Ν.3852/2010 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ» 
2. Τις διατάξεις του άρθρου 80 § 6 του Ν.3463/2006 «ΚΥΡΩΣΗ ΚΩΔΙΚΑ ΔΗΜΩΝ & ΚΟΙΝΟΤΗΤΩΝ» σε συνδυασμό με την  656/29-12-2008 απόφαση της Δημαρχιακής Επιτροπής
3. Τα στοιχεία του φακέλου 
ομόφωνα αποφασίζει
Τη μη ανάκληση της αριθμ.37944/17-12-2009 άδειας ίδρυσης και λειτουργίας καταστήματος υγειονομικού ενδιαφέροντος «ΚΑΦΕΝΕΙΟ – ΟΙΝΟΜΑΓΕΙΡΕΙΟ» (πλατεία Ανδριάρα 3, Πύργος) που έχει χορηγηθεί στην ΘΕΟΔΩΡΟΠΟΥΛΟΥ ΝΙΚΟΛΕΤΑ του ΙΩΑΝΝΗ, βάσει του αριθμ.πρωτ. 38207/30-11-2009 εγγράφου του Γραφείου Διοικητικών Κυρώσεων Δήμου Πύργου.


Οι Δημοτικοί Σύμβουλοι κ.κ. Κ.Μπίρμπας, Γ.Λιατσής – επικεφαλής μείζονος μειοψηφίας – Γ.Ανδριόλας, Θ.Γιαννακούλιας, Β.Σεϊντής, Δ.Λιατσής, Κ.Γεράνιος, Α.Αγγελακοπούλου, Π.Σκαρτσιάρης και Ι.Σεφερλής – επικεφαλής της παράταξης «ΑΝΤΑΡΣΙΑ ΣΤΟ ΔΗΜΟ ΠΥΡΓΟΥ» – είχαν αποχωρήσει από τη συνεδρίαση. 

Η παρούσα απόφαση έλαβε αύξοντα αριθμό 372/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 08-11-2011
Ο ΔΗΜΑΡΧΟΣ

Μ.Ε.Δ. 

